Diari Oficial de la Generalitat Valenciana


Sumari del DOGV 5868, del 13-10-2008 (2008/11403)

Convocatòria per a la provisió mitjançant nomenament de funcionari interí d'un lloc de treball de la Conselleria d'Agricultura, Pesca i Alimentació.
----------------------------------------------------------------------------------------------------------------------------------------------------

### Dades del document

Número de DOGV
:   5868

Data del DOGV
:   13-10-2008

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2008/11913


Data del document
:   08-10-2008

Organisme emissor
:   Conselleria d'Agricultura, Pesca i Alimentació

Tipus de document
:   Convocatòria

Descriptors 

:   * València
    * treball temporal
    * administració regional
    * professió administrativa
    * concurs administratiu

Convocatòria per a la provisió mitjançant nomenament de funcionari interí d'un lloc de treball de la Conselleria d'Agricultura, Pesca i Alimentació. [2008/11214]
La Direcció General d'Administració Autonòmica ha autoritzat la subsecretària de la Conselleria d'Agricultura, Pesca i alimentació, per mitjà de la Resolució de 30 de setembre de 2008, a realitzar el procediment abreujat de l'article 8 de l'Orde de 17 de gener de 2006, de la Conselleria de Justícia, Interior i Administracions Públiques, sobre regulació de borses d'ocupació temporal, per a la provisió del lloc de treball de coordinador assessor de la Secretaria Autonòmica.
Objecte de la convocatòria
Lloc núm.: 24540
Denominació: coordinador/a assessor/a secretari autonòmic
Localitat del lloc: València
Naturalesa i sector: funcionarial, indistint/docent
Classificació: A/B 26 E047
Forma de provisió: lliure designació (obert a altres administracions públiques)
Funcions: assessorar, emetre informes i col·laborar en la realització d'estudis sobre les matèries que li encomane el secretari autonòmic.
Requisits per a participar en la convocatòria
Titulació. Tindre la titulació acadèmica prevista en l'article 4 de la Llei de la Funció Pública Valenciana per a accedir als grups A i B.
Grup A: títol de doctorat, llicenciatura, títol d'enginyeria, arquitectura o equivalent.
Grup B: títol d'enginyeria tècnica, diplomatura universitària, títol d'arquitectura tècnica, de formació professional de tercer grau o equivalent.
Barem
El lloc és de lliure designació, per la qual cosa no regix el barem de mèrits a l'efecte de provisió. No obstant això, s'establix el barem següent:
Experiència professional
Per mes complet de servici actiu en llocs de treball de l'administració del Govern Valencià o dels seus organismes autònoms que pertanguen al mateix grup de titulació del lloc oferit: 0,30 punts.
Per mes complet de servici actiu en llocs de treball en el sector privat que pertanguen al mateix grup de titulació oferit: 0,20 punts.
Puntuació màxima: 18 punts.
Coneixements de valencià: El coneixement del valencià es puntuarà d'acord amb la distribució següent:
- Certificat de coneixement oral: 0,5 punts.
- Certificat de grau elemental: 1 punt.
- Certificat de grau mitjà: 1,5 punts.
- Certificat de grau superior: 2 punts.
Personal discapacitat
Quan el grau de minusvalidesa siga igual o superior al 33 per cent: 0,25 punts.
Quan el grau de minusvalidesa siga igual o superior al 65 per cent: 0,5 punts.
En igualtat de puntuació, es donarà preferència al personal discapacitat, sempre que acrediten la compatibilitat amb l'exercici de les tasques i les funcions corresponents al lloc de treball.
Entrevista
Els participants hauran d'exposar i defendre, en un temps màxim de 15 minuts, una memòria sobre el lloc de treball davant de la comissió de valoració. La puntuació d'esta entrevista tindrà un màxim de 15 punts.
Sol·licituds, termini i lloc de presentació
Sol·licituds: Els interessats ompliran el model de sol·licitud que figurarà com a annex, que estarà a la seua disposició en el Servici de Gestió Administrativa de la seu central de la Conselleria d'Agricultura, Pesca i Alimentació.
Termini: El termini de presentació de sol·licituds serà de 10 dies a partir de l'endemà de la publicació en el DOCV.
Lloc de presentació: Les instàncies es podran presentar al Registre General de la Conselleria d'Agricultura, Pesca i Alimentació i per qualsevol de les formes que s'establixen en l'article 38.4 de la Llei 30/92, de Règim Jurídic de les Administracions Públiques i Procediment Administratiu Comú. En cas de presentar-se en un altre registre diferent del d'esta conselleria, s'haurà de remetre també per fax al número 845 945 111.
Documentació que cal aportar
- Sol·licitud.
- Fotocòpia compulsada del DNI.
- Fotocòpia compulsada de la titulació acadèmica.
- La documentació acreditativa dels mèrits al·legats i obtinguts fins a la data límit de presentació de sol·licituds.
Així mateix, haurà d'adjuntar-se en sobre tancat, identificat amb els cognoms i nom de l'interessat, una memòria sobre el lloc de treball.
Comissió de valoració
Titulars
- Presidenta: Amparo Ortiz Pavía
Secretària general administrativa
- Vocal secretari: José Ramón Bordils Gil
Cap del Gabinet Tècnic
- Vocals:
Marta Silla Aleixandre
Consellera tècnica de Polítiques Agroalimentàries
Verónica Cárcel Rubio
Cap del Servici de Règim Jurídic i Coordinació Administrativa
Rocío Colomer Tena
Cap del Servici de Relacions amb la Unió Europea
- Un representant d'UGT
- Un representant d'STAPV
- Un representant de CCOO
- Un representant d'IGEVA
- Un representant de CSI-CSIF
Suplents
- President: Pau Aviñó Primo
Coordinadora assessora secretari autonòmic
- Vocal secretària: Amparo Alapont Navarro
Cap de la Secció de Personal
- Vocals:
Alicia Esparcia Alcázar
Cap del Servici de Gestió i Coordinació de les Polítiques Locals de Desenvolupament
Jorge Jesús Mora Martí
Tècnic administració
Juan Ignacio Gutiérrez Pulido
Cap del Servici de Regadius i Camins Rurals
Al·legacions
La comissió de valoració publicarà la proposta d'adjudicació provisional del lloc per mitjà d'exposició en el tauler d'anuncis de la Conselleria d'Agricultura, Pesca i Alimentació (C/ Amadeu de Savoia, 2, València).
En l'anunci es concedirà un termini de 10 dies hàbils, comptadors des de l'endemà de l'exposició, perquè els interessats formulen, si és el cas, les al·legacions que consideren pertinents davant de la comissió de valoració.
Transcorregut el termini d'al·legacions, la comissió de valoració formularà a la subsecretària de la Conselleria d'Agricultura, Pesca i Alimentació la proposta d'adjudicació definitiva del lloc i la de nomenament de funcionari interí en este. La proposta definitiva podrà ser recorreguda en alçada davant de la subsecretària, en el termini d'un mes comptador des de la publicació de la forma prevista en el paràgraf primer.
Contra esta resolució, que esgota la via administrativa, es podrà interposar un recurs contenciós administratiu davant dels jutjats contenciosos administratius que corresponguen al seu domicili o al de la seu d'este òrgan, per mitjà del procediment abreviat previst en l'article 78 de la Llei 29/1998, reguladora de la jurisdicció contenciosa administrativa, i en el termini de dos mesos, comptadors des de l'endemà de la publicació, en virtut dels articles 8.2ª, 14.1 segona, 5 i 46 de l'esmentada Llei de la Jurisdicció Contenciosa Administrativa. No obstant això, amb caràcter previ i en el termini màxim d'un mes, es podrà interposar un recurs potestatiu de reposició davant del conseller de Justícia, Interior i Administracions Públiques, segons es preveu en els articles 116 i 117 de la Llei 30/1992, de Règim Jurídic de les Administracions Públiques i del procediment Adminstratiu Comú.
València, 8 d'octubre de 2008.- La subsecretària, p. d. (conseller de Justícia, Interior i Administracions Públiques. Orde 21.12.2004, DOGV 4909): Pilar Amigó Salvi.